Η θέση της Γαλλίας στην Ευρωπαϊκή Ένωση
 Αφίσα προεκλογικής εκστρατείας από τη Γαλλική Δράση κόμμα που υποστηρίζει το Frexit
Το **Frexit** είναι ένα υποθετικό σενάριο αποχώρησης της Γαλλίας από την Ευρωπαϊκή Ένωση (ΕΕ). Ο όρος είναι παρόμοιος με το *Grexit*.

Χρησιμοποιήθηκε ευρέως κατά τη διάρκεια της εκστρατείας που οδήγησε στις γαλλικές προεδρικές εκλογές του 2017 .

Μια έρευνα του Κέντρου Έρευνας Pew τον Ιούνιο του 2016, πριν από το Βρετανικό δημοψήφισμα του ίδιου έτους, βρήκε τη Γαλλία να έχει σε ποσοστό 61% σχηματίσει αρνητική εικόνα για την ΕΕ, δεύτερη μετά το 71% της Ελλάδας, με το Ηνωμένο Βασίλειο να έχει συγκεντρώσει 48%.  Ωστόσο, σε μία ερώτηση περί πραγματικής αποχώρησης από την ΕΕ, το 45% των Γάλλων ήθελε να παραμείνει στο μπλοκ ενώ το 33% εξέφρασε την επιθυμία να αποχωρήσει.  Το ποσοστό υπέρ της παραμονής ανέβηκε στο 60% σε μεταγενέστερη δημοσκόπηση το 2019.

Το Βρετανικό δημοψήφισμα που διεξήχθη την 23η Ιουνίου του 2016, το αποτέλεσμα του οποίου ήταν το 51,9% να ψηφίζει υπέρ της εξόδου από την ΕΕ, πραγματοποιήθηκε κατά τη διάρκεια της προεκλογικής εκστρατείας που οδήγησε στις γαλλικές προεδρικές εκλογές του 2017. Μετά το αποτέλεσμα του δημοψηφίσματος, η αρχηγός της Εθνικής Συσπείρωσης, Μαρίν Λεπέν, υποσχέθηκε ένα δημοψήφισμα για την παραμονή ή μη στην ΕΕ, εάν κέρδιζε τις προεδρικές εκλογές.  Ο πρώην πρόεδρος Φρανσουά Ολάντ συναντήθηκε με πολιτικούς, συμπεριλαμβανομένης της Λεπέν μετά την ψηφοφορία και απέρριψε την πρότασή της για δημοψήφισμα.  Ο συνάδελφος υποψήφιος του 2017 Νικολά Ντουπόντ‑Αινιάν του Debout la France υποστήριξε επίσης τη διεξαγωγή δημοψηφίσματος.  Η Λαϊκή Ρεπουμπλικανική Ένωση του Φρανσουά Ασελινό υποστηρίζει μια μονομερή αποχώρηση της ΕΕ χρησιμοποιώντας το άρθρο 50 της Συνθήκης της Λισαβόνας. 

Σε μια πρώιμη χρήση του όρου Frexit, η Λεπέν είπε «Απλά να με αποκαλείτε με κυρία Frexit» σε μια τηλεοπτική συνέντευξη στο Bloomberg που παραχώρησε στη δημοσιογράφο Κάρολαϊν Κόνναν στις 23 Ιουνίου του 2015, ένα χρόνο πριν από το δημοψήφισμα για την έξοδο της Αγγλίας από την ΕΕ τον Ιούνιο του 2016.  Σε μια συνέντευξη τον Ιανουάριο του 2018 στο BBC, ο Πρόεδρος της Γαλλίας Εμανουέλ Μακρόν συμφώνησε με τον Άντριου Μαρ ότι ο Γαλλικός λαός ήταν εξίσου απογοητευμένος με την παγκοσμιοποίηση και εάν του έδινε μια απλή απάντηση ναι / όχι σε μια τόσο περίπλοκη ερώτηση, θα ψήφιζαν υπέρ του Frexit υπό τις ίδιες συνθήκες. 

 Ακτιβιστές υπέρ του Frexit (UPR) συγκεντρωμένοι στην πλατεία του Κοινοβουλίου στο Λονδίνο στις 29 Μαρτίου 2019 για να υποστηρίξουν την έξοδο της Βρετανίας από την ΕΕ.Τον Αύγουστο του 2019, η διευθύντρια σύνταξης της *Le Monde*, Σιλβί Κάουφμαν, υποστήριξε ότι «το Brexit κατέστησε το Frexit αδύνατο» και ότι η Λεπέν «δεν μπορεί να προωθήσει το Frexit» από τη λήξη των προεδρικών εκλογών του 2017. 

Το 2022, ο υποψήφιος για την προεδρία της Γαλλίας, Ερίκ Ζεμούρ, δήλωσε ότι το Frexit είναι απίθανο να συμβεί διότι, «η Γαλλία δεν είναι Αγγλία. Η Αγγλία κέρδισε όλους τους πολέμους της τους τελευταίους δύο αιώνες και εμείς χάσαμε όλους τους δικούς μας. Αυτό σημαίνει ότι δεν έχουμε τόση εμπιστοσύνη στον εαυτό μας»

Έρευνες
-------

Τον Γενάρη του 2019, η δημοσκόπηση IFOP διεξήγαγε μια έρευνα σχετικά με διάφορα ερωτήματα που θα μπορούσαν να τεθούν εάν το δημοψήφισμα πρωτοβουλίας πολιτών εφαρμοστεί στη Γαλλία. Μία από τις ερωτήσεις αφορούσε την έξοδο της Γαλλίας από την Ε.Ε. Το αποτέλεσμα ήταν το 60% των πολιτών να τάσσεται κατά της εξόδου.

Παραπομπές
----------

1. ↑  «Euroscepticism on rise in Europe, poll suggests». *BBC News*. 6 June 2016.. Ανακτήθηκε στις 28 June 2016.
2. ↑  «Sondage : les Français ne veulent pas quitter l'Europe». lefigaro.fr. 29 Ιουνίου 2016. Ανακτήθηκε στις 24 Νοεμβρίου 2016.
3. ↑  Chrisafis, Angelique (24 June 2016). «European far right hails Brexit vote». *The Guardian*.. Ανακτήθηκε στις 28 June 2016.
4. ↑  Thomson, Adam (25 June 2016). «François Hollande meets Marine Le Pen to discuss Brexit fallout». *Financial Times*.. Ανακτήθηκε στις 28 June 2016.
5. ↑  Focraud, Arnaud (21 June 2016). «Le Pen, Mélenchon, Dupont-Aignan… A chaque eurosceptique son 'Frexit'» (στα French). *Le Journal du Dimanche*.. Ανακτήθηκε στις 30 June 2016.
6. ↑  «Study: Frexit chaos would be 'worse than collapse of Lehman Brothers'». euractiv.com. 21 Μαρτίου 2017.
7. ↑  «Marine le Pen: Just Call Me Madame Frexit». *Bloomberg News*. 23 June 2015. .
8. ↑  President Macron on Trump, Brexit and Frexit BBC, 21 January 2018
9. ↑  «'Something resembling hell': how does the rest of the world view the UK?». *The Observer*. 4 Αυγούστου 2019. Ανακτήθηκε στις 4 Αυγούστου 2019.
10. ↑  Calais, Adam Sage. «France lacks the bottle for Brexit, says Éric Zemmour». .
11. ↑  LES FRANÇAIS ET LE RÉFÉRENDUM D'INITIATIVE CITOYENNE